CELEX: 31981R3590
Language: el
Date: 1981-12-07 00:00:00
Title: Κανονισμός (EOK) αριθ. 3590/81 τού Συμβουλίου τής 7ης Δεκεμβρίου 1981 περί τροποποιήσεως τού κανονισμού (EOK) αριθ. 1721/81 περί ανοίγματος, κατανομής καί τρόπου διαχειρίσεως κοινοτικής δασμολογικής ποσοστώσεως ορισμένων οίνων ονομασίας προελεύσεως, πού αναφέρονται στή διάκριση ex 22. 05 Γ τού Κοινού Δασμολογίου, καταγωγής Μαρόκου (1981/82)

Avis juridique important

|

31981R3590

Κανονισμός (EOK) αριθ. 3590/81 τού Συμβουλίου τής 7ης Δεκεμβρίου 1981 περί τροποποιήσεως τού κανονισμού (EOK) αριθ. 1721/81 περί ανοίγματος, κατανομής καί τρόπου διαχειρίσεως κοινοτικής δασμολογικής ποσοστώσεως ορισμένων οίνων ονομασίας προελεύσεως, πού αναφέρονται στή διάκριση ex 22. 05 Γ τού Κοινού Δασμολογίου, καταγωγής Μαρόκου (1981/82)  

Επίσημη Εφημερίδα αριθ. L 361 της 16/12/1981 σ. 0002

***** ΚΑΝΟΝΙΣΜΟΣ (ΕΟΚ) αριθ. 3590/81 ΤΟΥ ΣΥΜΒΟΥΛΙΟΥ  της 7ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 1721/81 περί ανοίγματος, κατανομής και τρόπου διαχειρίσεως κοινοτικής δασμολογικής ποσοστώσεως ορισμένων οίνων ονομασίας προελεύσεως, που αναφέρονται στη διάκριση ex 22.05 Γ του Κοινού Δασμολογίου, καταγωγής Μαρόκου (1981/82)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η Κοινότητα, με τον κανονισμό (ΕΟΚ) αριθ. 1721/81 (1), άνοιξε κοινοτική δασμολογική ποσόστωση για την εισαγωγή στην Κοινότητα των Εννέα ορισμένων οίνων ονομασίας προελεύσεως, καταγωγής Μαρόκου· ότι ο κανονισμός (ΕΟΚ) 3511/81 (2) προβλέπει ότι η Ελλάδα υποχρεούται να εφαρμόσει αυτό το δασμολογικό μέτρο από την έναρξη της ισχύος του εν λόγω κανονισμού· ότι, κατά συνέπεια, ο κανονισμός (ΕΟΚ) αριθ. 1721/81 πρέπει να τροποποιηθεί αναλόγως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1721/81 τροποποιείται ως εξής:  1. Στο άρθρο 1 παράγραφος 2, προστίθεται, στο τέλος, η ακόλουθη φράση:  «Εντός των ορίων αυτής της δασμολογικής ποσοστώσεως, η Ελλάδα εφαρμόζει τελωνειακούς δασμούς οι οποίοι υπολογίζονται σύμφωνα με τις σχετικές διατάξεις της πράξεως προσχωρήσεως του 1979 και του κανονισμού (ΕΟΚ) αριθ. 3511/81.».  2. Στο άρθρο 2, προστίθεται η ακόλουθη παράγραφος:  «4. Εάν παρουσιαστούν στην Ελλάδα ανάγκες σε προϊόντα αυτού του είδους, η Ελλάδα προβαίνει στην ανάληψη κατάλληλου μεριδίου από το απόθεμα, κατά το μέτρο που η ποσότητα του αποθέματος το επιτρέπει.».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Δεκεμβρίου 1981.  Για το Συμβούλιο  Ο Πρόεδρος  CARRINGTON  (1) ΕΕ αριθ. L 172 της 30. 6. 1981, σ. 6.  (2) ΕΕ αριθ. L 358 της 14. 12. 1981, σ. 1.